ጠቅላይ ሚኒስትር ሀይለማርያም ሱዳን በግድቡ ላይ ዓለም አቀፉ የባለሙያዎች ቡድን ባቀረበው ሪፖርት ላይ የወሰደችውን አቋም አደነቁ
– ሱዳን በታላቁ የኢትዮጵያ ህዳሴ ግድብ ዓለም አቀፉ የባለሙያዎች ቡድን ባቀረበው ሪፖርት ላይ የወሰደችውን አቋም ጠቅላይ ሚኒስትር ኃይለማሪያም ደሣለኝ አደነቁ።ጠቅላይ ሚኒስትር ኃይለማሪያም ደሣለኝ የሱዳንን ውጭ ጉዳይ ሚኒስትር ዓሊ አህመድ ካርቲንን ከትናንት በስቲያ በጽህፈት ቤታቸው ተቀብለው አነጋግረዋል። አጥኚ ቡድኑ ያቀረበውን ሪፖርት ሱዳን የሦስቱንም አገሮች ጥቅም የሚያስከብር መሆኑን ማረጋገጧንም ጠቅላይ ሚኒስትር ኃይለማሪያም ገልጸዋል።ጠቅላይ ሚኒስትር ኃይለማሪያም ኢትዮጵያ አጥኚ ቡድኑ ባጠናው ጥናት ላይ የተሰጡትን አስተያየቶች በማክበር ትሰራለችም ነው ያሉት። የሱዳን ውጭ ጉዳይ ሚኒስትር ዓሊ አህመድ ካርቲ በበኩላቸው፤ አጥኚ ቡድኑ ያቀረበው ሪፖርት የሦስቱንም አገሮች ጥቅም የሚያስከብር መሆኑን ተናግረዋል።  /ኤፍ ቢ ሲ/